
הנדון: פנייתך מכוח חוק חופש המידע, התשנ"ח-1998


[bookmark: _GoBack]בפנייתך הנוספת למשרדנו, מיום 25 ביוני 2018, שבת וביקשת לקבל "מידע על הרכב נכסים מנוהלים בפילוח לפי שם מוסד", ברמת חברה, וזאת לפי חוק חופש המידע, התשנ"ח – 1998 (להלן – חוק חופש המידע). 
1. לאחר בדיקה נוספת של פנייתך, לצערנו לא נוכל להיעתר לבקשתך אשר מצריכה השקעת משאבים בלתי סבירה לשם הפקה של כ-100 קבצי אקסל, בהתאם למספר הגופים המוסדיים הפועלים כיום בשוק.
2. על מנת להמחיש את האמור, נסביר כי מדי חודש מועבר אלינו מידע ובו כ-500 שדות המציגים את הרכב הנכסים של כל אחד מאלפי מסלולי ההשקעה המנוהלים על ידי הגופים המוסדיים. המידע המבוקש על ידך מצריך הפקת נתונים ברמת מסלולי השקעה, ולאחר מכן איחוד ידני של הנתונים לרמת חברה, תוך הפרדה בין כל אחד מהמוצרים המנוהלים על ידי כל חברה. הפקת מידע כמבוקש על ידך כרוכה בהיקף גדול של שעות עבודה רבות, אשר נאמד על ידינו בכ-75 שעות, וכן בהקצאת משאבי אדם ומיכון רבים.
3. לאור האמור, ובהתאם להוראות סעיף 8(1) לחוק חופש המידע, לא נוכל למסור את המידע המבוקש. 
4. נציין כי בפנייתך, לא פרטת את הטעמים בגינם אתה מבקש את המידע, ולכן לא ניתן היה גם לשקול ולאזן בין האינטרס הציבורי לקבלת המידע בנסיבות העניין, לבין המשאבים הנדרשים לשם הפקת המידע. 
5. בהתאם לסעיף 7(ו) לחוק חופש המידע הרינו להודיעך על זכותך לעתור נגד החלטה זו לבית המשפט לעניינים מנהליים בירושלים.

